
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«19» мая 2022 г.
	         № 83
	   г. Бішкек




Аб праекце распараджэння Еўразійскага міжурадавага савета 
«Аб некаторых пытаннях увядзення маркіроўкі тавараў сродкамі ідэнтыфікацыі ў Еўразійскім эканамічным саюзе»


Савет Еўразійскай эканамічнай камісіі вырашыў:
1. Адобрыць праект распараджэння Еўразійскага міжурадавага савета «Аб некаторых пытаннях увядзення маркіроўкі тавараў сродкамі ідэнтыфікацыі ў Еўразійскім эканамічным саюзе» (прыкладаецца) і прадставіць яго для разгляду Еўразійскім міжурадавым саветам.
2. Калегіі Еўразійскай эканамічнай камісіі сумесна з упаўнаважанымі органамі дзяржаў – членаў Еўразійскага эканамічнага саюза прапрацаваць пытанне ўзаемадзеяння паміж нацыянальнымі аператарамі (адміністратарамі) нацыянальных кампанентаў інфармацыйнай сістэмы маркіроўкі з мэтай забеспячэння магчымасці заказу і атрымання кодаў маркіроўкі не пазней, чым за адзін месяц да даты ўвядзення маркіроўкі тавараў сродкамі ідэнтыфікацыі на тэрыторыі адной з дзяржаў-членаў.
3. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

	

М. Грыгаран
	

І. Петрышэнка
	

Б. Султанаў
	А. Кажошаў
	А. Авярчук 

ЕЎРАЗІЙСКІ МІЖУРАДАВЫ САВЕТ


РАСПАРАДЖЭННЕ

	«      »                20       г.
	№
	г.



Аб некаторых пытаннях увядзення маркіроўкі тавараў сродкамі ідэнтыфікацыі ў Еўразійскім эканамічным саюзе


1. Урадам дзяржаў – членаў Еўразійскага эканамічнага саюза не ўстанаўліваць забарону на абарот тавараў, не маркіраваных сродкамі ідэнтыфікацыі, раней чым 1 студзеня 2024 г. у дачыненні да тавараў, па якіх паводле стану на дату ўступлення ў сілу гэтага распараджэння на адрас Еўразійскай эканамічнай камісіі не паступілі паведамленні дзяржаў-членаў аб намеры ўвесці маркіроўку сродкамі ідэнтыфікацыі на сваёй тэрыторыі ў адпаведнасці з артыкулам 7 Пагаднення аб маркіроўцы тавараў сродкамі ідэнтыфікацыі ў Еўразійскім эканамічным саюзе ад 2 лютага 2018 года.
2. Гэта распараджэнне ўступае ў сілу з даты яго апублікавання на афіцыйным сайце Еўразійскага эканамічнага саюза.

Члены Еўразійскага міжурадавага савета:

	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

